Ťažký týždeň

Ťažký týždeň je internetová satirická relácia, v ktorej moderátor Ján Gordulič (neskôr Jakub Gulík) komentuje súčasné dianie na slovenskej politickej i nepolitickej scéne. Prvýkrát sa relácia objavila 3. decembra 2015 na internetovej televízii spravodajského webu SME.sk. Od 15. marca 2017 sa relácia vysielala na videoportáli VJU.sk a na spravodajskom webe TREND.sk. 8. januára 2018 bolo oznámené, že relácia končí a s ňou aj celé VJU.sk. 21. marca 2018 sa však relácia vrátila a vysiela sa na spravodajskom portáli Aktuality.sk.

4. februára 2022 bolo oznámené, že sa moderátor a tvorca relácie Ján Gordulič z dôvodu vyčerpanosti rozhodol skončiť a novým moderátorom sa stal Jakub Gulík.

V spolupráci so Slovenskou sporiteľňou mala 13. septembra 2022 premiéru na spravodajskom portáli Aktuality.sk ekonomická relácia Janolytik s Janom Gorduličom.

30. mája 2023 mala premiéru diskusná relácia Ťažký rozhovor s Jakubom Gulíkom. Relácia je dostupná pre predplatiteľov Aktuality Navyše na spravodajskom portáli Aktuality.sk.

 Ťažký týždeň LIVE 
29. marca 2019 bol oznámený historicky prvý Ťažký týžďen vysielaný NAŽIVO. Gordulič sa objavil naživo s Ťažkým týždňom 13. apríla 2019 na protikorupčnom festivale PUCUNG v Tabačke v Košiciach.

11. novembra 2019 sa konal druhý Ťažký týždeň LIVE, tentokrát v Luna Bare Hotela Kyjev v Bratislave. Hosťami boli investigatívny novinár portálu Aktuality.sk Marek Vagovič a advokát Daniel Lipšic. Téma: Kočnerova Threema. 14. novembra 2019 zas Gordulič vyspovedal riaditeľku Nadácie Zastavme korupciu a expertku na Kočnerove kauzy Zuzanu Petkovú a bývalého šéfa vyšetrovacieho tímu Gorila Lukáša Kyselicu v Historickej radnici mesta Košice. Aj v tomto prípade bola téma Kočnerova Threema.

20. januára 2020 v Atrium Biznis centre Žilina bola hosťom Jana Gorduliča česká investigatívna novinárka Pavla Holcová; 21. januára v Košiciach zas vystúpil novinár TV JOJ Arpád Soltész a 22. januára v Bratislave Gordulič vyspovedal Xéniu Makarovú a Zuzanu Petkovu z Nadácie Zastavme korupciu.

Nakrúcanie Ťažkého týždňa naživo, ktoré sa mali konať 23. marca 2020 v Košiciach v Aule spoločenského centra (hostka: investigatívna novinárka Laura Kellöová), 20. apríla 2020 vo V-klube Bratislava (pôvodne 24. marca; hosť: prokurátor Ján Šanta),  21. apríla v Kino Hviezda Trenčín, 22. apríla v Nájomnej jednotke 210 Nitra a 23. apríla v Atrium Biznis centre Žilina (pôvodne 25. marca; hosť: šéfredaktor spravodajského webu Aktuality.sk Peter Bárdy), boli z dôvodu pandémie koronavírusu zrušené.

25. júna 2020 sa uskutočnil už po štvrtýkrát Ťažký týždeň naživo a to v Luna Bare Hotela Kyjev v Bratislave, kde hostkou bola tentokrát bývalá ministerka spravodlivosti Mária Kolíková.

23. apríla 2022 sa uskutočnil prvý Ťažký týždeň LIVE s novým moderátorom Jakubom Gulíkom na protikorupčnom festivale PUCUNG v Tabačke v Košiciach.

8. júla 2022 v špeciálnom Ťažkom týždni LIVE na festivale Pohoda diskutoval šéfredaktor Aktualít Peter Bárdy s novými a starými moderátormi Ťažkého týždňa Jánom Gorduličom, Jakubom Gulíkom a scenáristkami Tatianou Hořavovou a Luciou Pazičovou o tvorbe relácie a tom, ako vlastne vznikla.

22. apríla 2023 sa uskutočníl Ťažký týždeň LIVE na protikorupčnom festivale PUCUNG v Tabačke v Košiciach.

7. júla 2023 na festivale Pohoda sa nakrúcal ďalší Ťažký týždeň naživo. Hosťom bol ruský občan, podporujúci Ukrajinu vo vojnovom konflikte s Ruskou federáciou, Filipp Sedov.

Nakrúcanie Ťažkého týždňa naživo, ktoré sa malo konať 11. septembra 2023 v Luna Bare Hotela Kyjev v Bratislave, kde hosťami mali byť Peter Bárdy a Arpád Soltész a 14. septembra 2023 V košickej Tabačke bolo zrušené.

8. novembera 2023 sa nakrúcal ďalší Ťažký týždeň naživo v Luna Bare Hotela Kyjev v Bratislave; hosťami boli bývalý minister zahraničných vecí a európskych záležitostí Rastislav Káčer a šéfredaktor portálu Aktuality.sk Peter Bárdy.

27. apríla 2024 sa naživo nakrúcal Ťažký týždeň na festivale PUCUNG v Košiciach.

Silné reči v júni a septembri 2024 zorganizovali Ťažký týždeň LIVE: 25. júna v Luna Bare Bratislava, 28. júna v Piano Clube v Trenčíne, 29. júna v Robotníckom dome v Banskej Bystrici., 2. septembra v Historickej Radnici v Košiciach, 3. septembra v Mestskom divadle Žilina, 4. septembra v Majestic Music Clube v Bratislave a 5. septembra v Aule Slovenskej zdravotníckej univerzity v Banskej Bystrici.

V januári 2025 sa už po jedenástykrát nakrúcal Ťažký týždeň naživo; 7. januára v Mestskom divadle Žilina, 8. januára v budove YMCA v Bratislave, 9. januára v Piano Clube v Trenčíne a 10. januára v Historickej Radnici v Košiciach.

V júni 2025 sa opäť nakrúcal Ťažký týždeň naživo: 2. júna v Aule Slovenskej zdravotníckej univerzity v Banskej Bystrici, 3. júna v Novej synagóge v Žiline, 4. júna v Piano Clube v Trenčíne a 6. júna v budove YMCA v Bratislave.

V novembri 2025 sa Ťažký týždeň opäť nakrúcal naživo. Predstavenia sa uskutočnili v dňoch 17. novembra v Majestic Music Clube v Bratislave, 18. novembra v Piano Clube v Trenčíne a 21. novembra v Kino Scala v Prešove.

12. januára 2026 Jakub Gulík vystúpil s Ťažkým týždňom naživo po prvýkrát v Česku, a to v kultúrnom centre První Patro v Brne. Ďalšie predstavenia sa uskutočnili v dňoch 13. januára v Aule SZU v Banskej Bystrici, 14. januára v Novej synagóge v Žiline a 15. januára v Majestic Music Clube v Bratislave.

 Série 

 Séria Časti Pôvodne vysielané Zverejnené na Premiéra série Finále série 1 5 3. december 2015 30. december 2015 TV.SME.sk 2 22 20. január 2016 29. jún 2016 3 19 7. september 2016 18. január 2017 4 21 15. marec 2017 26. júl 2017 VJU.skTREND.sk 5 17 13. september 2017 24. december 2017 Špeciál 1 8. február 2018 Facebook 6 15 21. marec 2018 4. júl 2018 Aktuality.sk 7 16 16. august 2018 27. december 2018 8 20 13. február 2019 2. júl 2019 9 13 18. september 2019 20. december 2019 10 21 15. január 2020 29. jún 2020 11 12 23. september 2020 19. december 2020 12 20 29. január 2021 1. júl 2021 13 8 7. október 2021 23. december 2021 14 22 28. január 2022 30. jún 2022 15 16 8. september 2022 22. december 2022 16 26 12. január 2023 12. júl 2023 17 13 21. september 2023 22. december 2023 18 25 11. január 2024 29. jún 2024 19 15 9. september 2024 19. december 2024 20 24 10. január 2025 26. jún 2025 21 16 11. september 2025 31. december 2025 22  16. január 2026 jún 2026

 Ocenenia a nominácie 
 Rok Cena Kategória Nominovaní Výsledok Zdroj 2020 SOWA Social Awards Slovakia Best community page Ťažký týždeň s Janom Gorduličom   2024 Orange Podcast roka 2024 Najlepší videopodcast – extra ocenenie Klapka Ťažký týždeň s Jakubom Gulíkom   Zlatý gunár Cena Stana Radiča pre objav roka   2025 Orange Podcast roka 2025 Najobľúbenejší podcast roka – extra ocenenie Miláčik   Najlepší videopodcast – extra ocenenie Klapka 

 Poznámky 

 Referencie 

 Externé odkazy 

  na Aktuality.sk

 Ťažký týždeň na Facebooku
 Ťažký týždeň na Instagrame
 Ťažký týždeň na X

Kategória:Televízne relácie na Slovensku
Kategória:Televízne relácie z roku 2015